# name
Dret a eliminar continguts de les plataformes o  deure de restablir-los?

# metadata.dc.description.abstract[].value
Amb l’entrada en vigor del Reglament 2022/2065, de 19 d’octubre, de serveis digitals, 
altrament conegut com a Digital Services Act (DSA), els intermediaris digitals (pàgines 
web, xarxes socials, blogs, cercadors o mercats) han d’adaptar-se a un nou marc 
normatiu, que exigeix transparència i respecte pels drets fonamentals en l’exercici de 
l’activitat de moderació. Si els continguts dels usuaris són il·legals, els intermediaris els 
han de remoure per no perdre l’exempció de responsabilitat (art. 4-6 DSA). Ara bé, 
encara que siguin legals, també poden vetar-los si els consideren inapropiats (e. g. 
perillosos, desagradables o vulgars). Quins continguts són acceptables o no s’haurà de 
veure reflectit en la política de moderació de continguts, això és, els termes i normes de 
la comunitat que constitueixen les condicions generals del contracte en virtut del qual 
l’empresa es compromet a proporcionar els seus serveis perquè l’usuari publiqui 
entrades en el perfil propi, comenti o valori les dels altres, estableixi contacte amb altres 
usuaris i/o intercanviï textos, fotos o vídeos. La distinció entre el que és il·legal i el 
fonament contractual de la moderació de continguts és constant al llarg de la DSA (e. g. 
art. 3t, 17.3e, 20.1, 20.4, 21.2, 38.3 DSA). L’art. 14 DSA regula per primer cop aquests 
termes i condicions i, a través d’un control de contingut i transparència, desplaça la tasca 
de moderació cap al dret privat, que ara ha de tenir en compte l’eficàcia indirecta dels 
drets fonamentals en una relació entre particulars.

# metadata.dc.publisher[].value
Universitat de Barcelona. Generalitat de Catalunya. Agència Catalana del Consum. CRal Blog sobre Consum responsable i Resolució alternativa de litigis

# metadata.dc.rights[].value
cc-by-nc-nd (c) Arroyo i Amayuelas, Esther, 2025

# metadata.dc.source[].value
Documents de treball/Informes (Càtedra UB ACdC d’Estudis de Consum i Resolució Alternativa de Litigis)

# metadata.dc.title[].value
Dret a eliminar continguts de les plataformes o  deure de restablir-los?